Súradnice: 49°22′03″S 21°23′47″V﻿ / ﻿49,3675°S 21,3963°V﻿ / 49.3675; 21.3963

**Smilnianka** je potok v regióne Šariš, v centrálnej a južnej časti územia obce Cigeľka, v obci Mikulášová a v severnej časti územia obce Cigla v okresoch Bardejov a Svidník v Prešovskom kraji. Je pravostranným prítokom Ondavy; má dĺžku 5,1 km. Hydrologický identifikátor: 4-30-08-4323. Geomorfologická kategorizácia: geomorfologická oblasť Nízke Beskydy, geomorfologický celok Ondavská vrchovina.

Prameň
------

Pramení v nadmorskej výške 414 m n. m. v centre intravilánu obce Smilno v okrese Bardejov, v geomorfologickom celku Ondavská vrchovina.

Opis toku
---------

Od prameňa tečie južným smerom, stáča sa na juhovýchod, v nadmorskej výške 400 m n. m. preteká cez hornú vodnú nádrž, v nadmorskej výške 396 m n. m. preteká vez dolnú vodnú nádrž, ľavým brehom obteká poľnohospodársku farmu, vyteká z intravilánu obce Smilno a pokračuje juhovýchodovýchodným smerom, je lemovaný pásom príbrežnej vegetácie, v nadmorskej výške 376 m n. m. priberá ľavostranný bezmenný prítok z poľa *Kremienka*, v nadmorskej výške 362 m n. m. vteká na obecnú a zároveň i okresnú hranicu medzi obcou Smilno v okrese Bardejov a obcou Cigla v okrese Svidník, pravým brehom obteká vrch *Úboč* s nadmorskou výškou 442 m n. m. mení smer na východ a sleduje obecnú hranicu, vteká na trojchotárnik medzi obcami Smilno a Mikulášová v okrese Bardejov, a obcou Cigla v okrese Svidník, ľavým brehom obmýva les aj lúku *Došťaviská*, obecnú hranicu sleduje ďalej, v nadmorskej výške 330 m n. m. opúšťa obecnú hranicu, záverečných 150 m preteká cez územie obce Cigly a v jej extraviláne ústi do Ondavy severne od intravilánu Cigly pri pasienku *Nad haťou* ako jej pravostranný prítok. *Smilnianka* má jeden bezmenný prítok.

*Smilnianka* pramení a preteká v obci Smilno, sleduje obecnú hranicu medzi obcami Smilno, Mikulášová a Cigla a v Cigle ústi do Ondavy v okresoch Bardejov a Svidník v Prešovskom kraji, v geomorfologickej oblasti Nízke Beskydy, v geomorfologickom celku Ondavská vrchovina.

Pôvod názvu
-----------

Pôvod pomenovania vodného toku *Smilnianka* na území obce Smilno je v názve obce *Smilno*, v intraviláne ktorej pramení a ďalej preteká. Z toponyma *Smilno* rozšírením o formant *-ianka* bolo utvorené jednoslovné hydronymum *Smilnianka* ako súčasť veľmi početnej skupiny názvov v slovenskej toponymii, najmä hydronymii. Nová vedecká štúdia Pavla Žiga preukázala, že toponymum Smilno nemá nič spoločné s apelatívom *smola* vo význame *čierna až čiernohnedá viskózna až tuhá organická látka získavaná ako zvyšok pri destilácii drevného dechtu*; podobne preukázala, že nemá nič spoločné ani s apelatívom *smilniť* vo význame *nezriadene sa oddávať obcovaniu s druhým pohlavím, viesť nemravný život*. Toponymum Smilno má pôvod v miestnej nárečovej podobe slovanského stredovekého apelatíva *smielo* a jeho derivátu *smielno*, čiže *smilo > smilno*, vo význame *dar, veno, výbava, dlžoba, záväzok*; toto slovo je vysunuté na okraj slovnej zásoby súčasnej slovenčiny. Názov obce a názov potoka by spisovne mali dnes znieť *Smielno* a *Smielňanka*.

Najstaršie listinne zachované názvy obce Smilno sú doložené: 1250 v podobe *Zemelnye*, 1269 *Zemeldene*, 1277 *Scemela*. 

Hydronymum *Smilnianka* bolo štandardizované v roku 1990. V čase štandardizačného procesu názvu vodného toku neexistovali hydronymá s rovnakým homonymným názvom *Smilnianka* v kategórii slovenskej hydronymie.

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-02-01].
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-02-01]
3. ↑  Priebeh vodného toku Smilnianka v Základnej báze údajov geografického informačného systému ZB GIS. Dostupné on-line na  [cit. 2022-01-31].
4. ↑  Geografické názvy okresu Bardejov A23. Geografické názvoslovné zoznamy OSN ČSFR. Bratislava: Slovenský úrad geodézie a kartografie, P-259/1992 zo 16.6.1992. 89 s. S. 46, 54, 67, 70. ISBN 80-900509-5-6.
5. ↑  Geografické názvy okresu Svidník A31. Geografické názvoslovné zoznamy OSN Slovenskej republiky. Bratislava: Úrad geodézie, kartografie a katastra, GK-1115/1993 z 9.6.1993. 78 s. S. 18, 65. ISBN 80-900509-5-6.
6. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 13, 128-133. 079-902-87
7. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 134, 141, 144.
8. ↑  Žigo, Pavol: Smilno. Kultúra slova, Bratislava, 2021, ročník 55, č. 1, s. 34 -39.  [cit. 2022-02-02].
9. ↑   *Vlastivedný slovník obcí na Slovensku*. Bratislava : Veda vydavateľstvo Slovenskej akadémie vied, 1977. 525 s. 1, s. 268.
10. ↑  Názvy vodných tokov a vodných plôch SR. Povodie Bodrogu a Tisy. A 18. Bratislava: Slovenský úrad geodézie a kartografie, P-425/1990 z 31.10.1990. 82 s. S 33, 74. ISBN 80-85164-17-5.

| * z
* d
* u
Vodné toky v povodí Ondavy (od prameňa po Veľkú Domašu) |
| --- |
| 
* Beskydský potok
* **Brusnička**
* Hrabovčík
* **Chotčianka**
* Jarok (prítok Jedlinky)
* Jarok (prítok Ondavy)
* Jedlinka
* Jedľovský potok
* Kalinčík
* Klamárnica
* Kručovský potok
* **Ladomirka**
* Lozina
* Mirošovec
* Mostovka
* Olšava
* Olšavka
* Riečka
* Roztocký potok
* Rusinec
* Smilnianka
* Studený potok
* Šandalský potok
* Varadský potok
* **Vojtovec**
* Zimný potok

 |
| 
Súvisiace šablóny
Vodné toky v povodí Brusničky
Vodné toky v povodí Chotčianky
Vodné toky v povodí Ladomirky
Vodné toky v povodí Vojtovca
Vodné toky v medzipovodí Veľkej Domaše
 |